**7.3.2.D pielikums**

## **Biļešu pārdošanas vietu lietošanas līgums apkalpes vietās**

Rīgā, 202  .gada   .

**Valsts akciju sabiedrība “Latvijas dzelzceļš”**, vienotais reģistrācijas Nr.40003032065, kuru pamatojoties uz                   (pilnvarojuma nosaukums, dokumenta datums, dokumenta nr.), pārstāv                   (vārds, uzvārds, amats) turpmāk – LDz, no vienas puses,

un

      (uzņēmuma nosaukums reģistrācijas nr.),                   (vārds, uzvārds, amats), kurš rīkojas uz       (pilnvarojuma nosaukums, dokumenta datums, dokumenta nr.) pamata, turpmāk – Pārvadātājs, no otras puses,

abi kopā turpmāk – Puses, atsevišķi – Puse, lai nodrošinātu piekļuvi biļešu pārdošanas vietām apkalpes vietās un noslēdz šādu līgumu par biļešu pārdošanas vietām *(ja Pārvadātājam būs nepieciešamas arī dienesta telpas un tādas LDz ir, tad raksta) un ar tām saistīto dienesta telpu* , nodošanu atlīdzības lietošanā apkalpes vietās (turpmāk – Līgums):

1. **Līguma priekšmets**
   1. LDz nodod un Pārvadātājs pieņem atlīdzības lietošanā nedzīvojamās telpas ar kopējo platību       **m**2,      ,

kas atbilst Līguma pielikumā Nr.       noteiktajam, turpmāk tekstā – Telpas.

* 1. Telpu robežas norādītas klāt pievienotajos telpu plānos, kas ir Līguma pielikums Nr.(2).
  2. Telpu stāvoklis un to izvietojums nodošanas brīdī norādīts Līgumam pievienotajos dokumentos: Telpu nodošanas – pieņemšanas aktos (Līguma pielikums Nr.(3)) un telpu plānos, un Pārvadātājam tas ir zināms.
  3. Pārvadātājam ir tiesības atteikties no vienas vai vairāku Telpu lietošanas, paziņojot par to LDz vismaz 1 (vienu) mēnesi iepriekš, šādā gadījumā Puses attiecīgi groza Līguma pielikumu (Nr.1, Nr.2 un Nr.3).

1. **Norēķinu kārtība**
   1. Par Telpu lietošanu Pārvadātājs maksā lietošanas maksu atbilstoši Līguma pielikuma Nr.(1.1.) noteiktajām maksām, kas kopā veido      **EUR** (      *eiro*,       centi) un pievienotās vērtības nodoklis (PVN)       **EUR** (      *eiro*,       centi) **mēnesī**.

Telpu lietošanas maksā iekļauta maksa par komunālajiem pakalpojumiem (siltums, elektroenerģija, ūdens un notekūdeņu novadīšana, sadzīves atkritumu apsaimniekošana un maksa par sanitāro apkopi, *ja sanitāro apkopi telpās veic LDZ, kas norādīts* Līguma pielikumā Nr.(1). *LDz)* .

* 1. Līdz katra mēneša 5.datumam LDz iesniedz Pārvadātājam rēķinu par Telpu lietošanu par tekošo mēnesi un Pārvadātājs 10 (desmit) dienu laikā pēc rēķina saņemšanas veic tā samaksu. Samaksa tiek veikta ar bankas pārskaitījumu uz LDz rēķinā norādīto kontu bankā. Par samaksas dienu tiek uzskatīta diena, kad nauda ir ieskaitīta LDz norēķinu kontā.
  2. Puses vienojas, ka rēķini saskaņā ar Līgumu tiek sagatavoti elektroniski, tos iesniedz Pārvadātājam, elektroniski nosūtot uz Līgumā norādīto elektroniskā pasta adresi un tie ir derīgi bez paraksta, un ir abām Pusēm saistoši. Rēķins uzskatāms par saņemtu nākamajā darba dienā pēc tā nosūtīšanas uz Līgumā norādīto elektroniskā pasta adresi.
  3. LDz saskaņā ar Līgumu sagatavotos rēķinus nosūta no LDz elektroniskā pasta adreses rekini@ldz.lv uz Pārvadātāja elektroniskā pasta adresi      . Jebkura no Pusēm nekavējoties informē otru Pusi, ja mainās norādītās elektroniskās pasta adreses.
  4. Visi maksājumi tiek aplikti ar PVN pēc likmes, kas ir spēkā pakalpojumu sniegšanas brīdī. Mainoties PVN likmei attiecīgi, mainās Līguma kopējā summa ar PVN.
  5. Visas izmaksas, kas saistītas ar Līgumā paredzēto maksājumu veikšanu un bankas pakalpojumiem, sedz Puse, kas veic maksājumu.
  6. Par Līguma 2.1.punktā norādīto maksājumu nokavējumu Pārvadātājs maksā nokavējuma procentus 0,1% apmērā no termiņā nesamaksātās summas par katru nokavēto dienu. Saskaņā ar Civillikuma 1763.pantu nokavējuma procentu pieaugums apstājas, kad nesamaksāto procentu daudzums sasniedzis parāda lielumu.
  7. Pamatojoties uz LDz iesniegtajiem rēķiniem, Pārvadātājs maksājumus, kas saistīti ar Līgumu, LDz ieskaita šādā secībā:
     1. iespējamā parāda summa;
     2. kārtējie maksājumi;
     3. iespējamie nokavējuma procenti.
  8. Gadījumā, ja Līgumā noteiktie maksājumu termiņi nesakrīt ar LDz rēķinā minētajiem termiņiem, tad spēkā ir Līgumā noteiktie maksājumu termiņi.
  9. Ja LDz darbības vai bezdarbības rezultātā Pārvadātājs nevar izmantot Telpu/as Līgumā norādītajam mērķim un ir par to paziņojis LDz, šajā sadaļā noteiktā lietošanas maksa par attiecīgo mēnesi tiek proporcionāli samazināta, pamatojoties uz noformētu aktu.
  10. Nokavējuma procentu samaksa neatbrīvo Pārvadātāju no Līgumā paredzēto saistību pienācīgas izpildes attiecībā pret LDz. Samaksātās nokavējuma procentu summas nav ieskaitāmas zaudējumu atlīdzībā.
  11. LDz ir tiesības ne biežāk kā reizi gadā pārskatīt Telpu lietošanas maksu, brīdinot par to Pārvadātāju vismaz mēnesi iepriekš – gadījumos, ja gada inflācija Latvijā ir vismaz 5% salīdzinājumā ar iepriekšējo gadu.

1. **Telpu lietošanas termiņš**
   1. Līgums stājas spēkā ar parakstīšanas brīdi un darbojas līdz 202  .gada   .     .
2. **Telpu nodošana un pieņemšana**
   1. LDz nodod un Pārvadātājs pieņem Telpas ar Telpu nodošanas – pieņemšanas aktiem, ko parakstījušas Pušu pilnvarotās personas un kas pievienoti Līgumam.
   2. Telpu nodošanas – pieņemšanas aktos tiek norādīta arī informācija par Telpu aprīkojumu un piederumiem, tas ir, inženierkomunikāciju tīkliem (energoapgāde, ugunsdrošības un ugunsdzēsības iekārtas), gaisa ventilācijas sistēmām, gaisa kondicionieriem.
   3. Beidzoties Līguma darbības termiņam vai pārtraucot tā darbību kopumā vai par kādu konkrētu Telpu/Telpām pirms termiņa, Pārvadātājs 5 (piecu) dienu laikā apņemas nodot Telpas/u un atslēgas LDz ne sliktākā stāvoklī, kā tās tika pieņemtas saskaņā ar Līguma noteikumiem un Līguma 4.2.punktā norādīto, ievērojot Telpu parasto nolietošanos. Ja pēc Telpas/u atbrīvošanas tiek konstatēts, ka tā/s Telpa/as nav pienācīgi tīrītas vai uzturētas, kur tās uzkopj Pārvadātājs atbilstoši Līguma noteiktajam, LDz ir tiesības likt to/tās iztīrīt vai izremontēt uz Pārvadātāja rēķina, un Pārvadātājs apņemas veikt nekavējošu rēķina, kam pievienoti izmaksas pamatojoši dokumenti, apmaksu par šiem darbiem.
   4. Gadījumā, ja Pārvadātājs neievēro Līguma 4.3.punktā noteikto Telpas/u atbrīvošanu, LDz nosūta Pārvadātājam rakstisku brīdinājumu par nepieciešamību atbrīvot Telpas un citu mantu 10 (desmit) dienu laikā. Gadījumā, ja brīdinājumā norādītajā termiņā Telpas netiek atbrīvotas no Pārvadātāja mantām, LDz ir tiesības tās pārvietot atsevišķā telpā(-ās), citā vietā (-ās), noformējot par to attiecīgu aktu. Izmaksas par šādu īpašumā un/vai valdījumā esošo mantu pārvietošanu un glabāšanu pilnā apmērā sedz Pārvadātājs.
   5. Atbrīvojot Telpu/as Līguma 4.3.punktā noteiktajā kārtībā, Pārvadātajam ir tiesības paņemt līdzi tikai tās viņam piederošās mantas un tikai tos viņa veiktos Telpas/u uzlabojumus, ko var atdalīt bez to iekšējā un/vai Namīpašuma ārējā izskata un tehniskā stāvokļa bojāšanas.
3. **Pārvadātāja pienākumi un tiesības**
   1. Pārvadātāja pienākumi:
      1. izmantot Telpas atbilstoši Līgumā norādītajam mērķim;
      2. patstāvīgi un uz sava rēķina iegūt visus nepieciešamos saskaņojumus, atļaujas un citus nepieciešamos dokumentus, lai varētu veikt Telpās savu komercdarbību – pārdot dzelzceļa pasažieru biļetes. Visas grūtības un izmaksas, kas saistītas ar nepieciešamo saskaņošanu un atļauju iegūšanu, kā arī citu dokumentu iegūšanu Pārvadātājs uzņemas patstāvīgi un uz sava rēķina. Šis pienākums neietver pienākumu nodrošināt Telpu un ēku, kurās atrodas Telpas, atbilstību Līgumā noteiktajam mērķim;
      3. saudzīgi izturēties pret Telpām un to aprīkojumu un piederumiem, ēku, kurā atrodas Telpas, un tām pieguļošo teritoriju;
         1. nebojāt izvietoto ugunsdrošībai nozīmīgo inženiertehnisko sistēmu sastāvdaļas (pults, detektori, skaļruņi, vadi, skaņas un gaismas ierīces, ugunsdzēsības krānu aprīkojums utt.), ja šādas sistēmas ir izvietotas;
         2. nebojāt elektroinstalācijas, zibens aizsardzības un zemējuma iekārtas, ja tādas izvietotas;
      4. ievērot un izpildīt Latvijas Republikas normatīvos aktus, valsts iestāžu un pašvaldības saistošos noteikumus un lēmumus, kā arī attiecīgās apdrošināšanas sabiedrības, Valsts ugunsdzēsības un glābšanas dienesta, LDz un citu kompetentu iestāžu likumīgas prasības;
      5. par ugunsdrošības noteikumu ievērošanu lietošanā nodotajās Telpās ir atbildīgs Pārvadātājs saskaņā ar spēkā esošajiem ugunsdrošības un ugunsdzēsības tiesību aktiem. Pārvadātāja ir pienākums:
         1. apgādāt Telpas ar ugunsdzēsības aparātiem un nodrošināt to uzturēšanu (apskati un tehnisko apkopi);
         2. veikt darbinieku ugunsdrošības instruktāžas atbilstoši ugunsdrošības noteikumu prasībām;
         3. izvietot Telpās ugunsdrošības zīmes atbilstoši ugunsdrošības noteikumu prasībām;
      6. *(ja telpās sanitāro apkopi veic Pārvadātājs, tad raksta)* veikt Telpu sanitāro apkopi atbilstoši Līguma pielikumā Nr.4 noteiktajam Līguma pielikumā Nr.1 norādītajās Telpās;
      7. netraucēt LDz pārstāvju piekļūšanu Telpām, lai veiktu Līgumā paredzēto noteikumu ievērošanas pārbaudi tajās;
      8. maksāt lietošanas maksu un citus maksājumus LDz Līguma 2.sadaļā norādītajā apmērā un termiņā;
      9. gadījumā, ja Līguma darbības termiņš ir beidzies, un Līguma darbības termiņš nav pagarināts, bet Pārvadātājs Telpas nav atbrīvojis, par to izmantošanas laiku maksā lietošanas maksu un citus maksājumus, kas norādīti Līguma 2.sadaļā;
      10. avārijas gadījumā Telpās rakstiski paziņot LDz notikuma dienā (klientu servisa centram 80021181, e-pasts: uzzinas@ldz.lv), kā arī veikt visus atbilstošos un iespējamos neatliekamos pasākumus avārijas seku likvidēšanai vai mazināšanai;
      11. uzturēt Telpas un tajās esošās iekārtas(t.sk. elektroapgādes sistēma),atbilstoši ekspluatācijas noteikumiem, labā kārtībā, pieļaujot parasto nolietojuma pakāpi;
      12. nodrošināt, lai Pārvadātāja darbinieki ievērotu LDz iekšējās kārtības noteikumus, ja tādi ir Pārvadātājam iesniegti. Pārvadātājs ir atbildīgs par visām savu darbinieku darbībām un bezdarbību, it kā tās būtu Pārvadātāja paša darbības vai bezdarbība;
      13. ja Telpu bojāšana ir notikusi Pārvadātāja, tā pilnvaroto personu vai darbinieku vainas vai nolaidības dēļ, bojājumu likvidācija Pārvadātājam jāuzsāk nekavējoties un bojājumi ir jānovērš pēc iespējas īsākā laika periodā. Ja Pārvadātājs neizpilda šajā punktā noteikto Pārvadātāja pienākumu, tad LDz ir tiesīgs novērst bojājumus uz Pārvadātāja rēķina. Pārvadātājam šajā gadījumā ir pienākums maksāt par šo laika periodu visus Līgumā noteiktos LDz pienākošos maksājumus pilnā apmērā;
      14. nodrošināt nepārtrauktu Telpu spēkā esošu apdrošināšanas līgumu, saskaņā ar ko LDz ir apdrošināšanas atlīdzības saņēmējs. Apdrošināšanas līgums jānoslēdz par apdrošināšanas atlīdzības saņemšanu, par zaudējumiem, ko izraisījuši sekojoši riski: uguns risks, ūdens un inženiertehnisko tīklu avārijas, dabas stihijas postījumi. Pārvadātājam apdrošināšanas līgums jānoslēdz 15 (piecpadsmit) dienu laikā no dienas, kad Līgums parakstīts ar LDz un apdrošināšanas polises oriģināls jāiesniedz LDz;
      15. Pārvadātājs, parakstot Līgumu, apliecina, ka ir iepazinies ar koncerna mājas lapā [www.ldz.lv](http://www.ldz.lv) publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.

Pārvadātājam ir pienākums nekavējoties informēt LDz, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet LDz kļūst zināms, ka Pārvadātājs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.

Ja Pārvadātāja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, LDz vai jebkādu citu personu interesēs, Pārvadātājam ir pienākums par to nekavējoties informēt “Latvijas dzelzceļš” koncerna valdošā uzņēmuma Krāpšanas novēršanas daļu, izmantojot ziņošanas iespējas koncerna mājas lapā [www.ldz.lv](http://www.ldz.lv). Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. LDz garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

* 1. Pārvadātājam nav tiesību:
     1. izmantot ēkas fasādi, kā arī laukumus, kas atrodas pie ēkām, kur ir Telpas, lai izvietotu izkārtnes un reklāmas, bez LDz rakstiskas atļaujas.
     2. Telpās turēt mājdzīvniekus un citus dzīvniekus bez LDz rakstiskas atļaujas saņemšanas;
     3. publiski izplatīt pievienoto telpu plānus, kā arī ar tiem iepazīstināt vai tos izsniegt trešajām personām bez LDz piekrišanas.
  2. Pārvadātājam ir tiesības:
     1. netraucēti lietot Telpas atbilstoši Līgumā noteiktajiem mērķiem;
     2. izmantot visas koplietošanas telpas (gaiteņi, kāpņu telpas un tml.), kuru izmantošana ir nepieciešama normālai Telpu lietošanai;
     3. par saviem līdzekļiem veikt lietošanā nodotajās Telpās rekonstrukciju, pārbūvi, renovāciju, kā arī kārtējo remontu, ja ir saņemta rakstiska atļauja no LDz.

1. **LDz pienākumi un tiesības**
   1. LDz pienākumi:
      1. nodrošināt Telpu:
         1. tehnisko uzturēšanu

*(ja LDz veic telpās sanitāro apkopi, tad raksta)* un sanitāro apkopi atbilstoši normatīvajos aktos un pielikumā Nr.4 norādītajām prasībām vietās, kur to saskaņā ar pielikumu Nr.1 veic LDz;

* + - 1. pieejamību atbilstoši Līguma pielikumā Nr.(1) norādītajam.
    1. norādīt vietu Pārvadātājam izkārtņu, informācijas un citu informatīvo materiālu izvietošanai, kas saistīta ar vilcienu kustību;
    2. informēt Pārvadātāju par ārējo inženiertīklu un komunikāciju remonta darbiem, LDz apņemas darīt visu iespējamo un nepieciešamo, lai iespējami ātrāk varētu atjaunot darbību, kas tika pārtraukta remontdarbu dēļ. LDz neatbild par apkures, ūdensvada, elektrotīklu un telefona līniju traucējumiem, ja šie traucējumi notiek pilsētas vai pilsētas rajona teritorijā un nav radušies LDz vainas dēļ;
    3. iesniegt Pārvadātājam rēķinus Līguma 2.sadaļā noteiktajā kārtībā;
    4. nodrošināt, ka Pārvadātāja darbinieki varēs netraucēti un bez šķēršļiem no LDz puses vai jebkuras citas personas, kas darbojas LDz vārdā, saskaņā ar tā prasību vai norādījumu, izmantot Telpas visā lietošanas laikā:
       1. ēkas, kurā atrodas Telpas, atbilstību normatīvajos aktos noteiktajām ugunsdrošības prasībām;
       2. ugunsaizsardzības sistēmas (automātiskā ugunsgrēka atklāšanas un trauksmes signalizācijas sistēma, automātiskā ugunsgrēka balss izziņošanas sistēma) un sistēmu sastāvdaļu (pults, detektori, skaļruņi, vadi, skaņas un gaismas ierīces, ugunsdzēsības krānu aprīkojums utt.) uzturēšanu un saglabāšanu darba stāvoklī atbilstoši Ugunsdrošības noteikumu prasībām, ja šāda sistēma ir izvietota;
       3. elektroinstalāciju, zibens aizsardzības un zemējuma uzturēšanu un pārbaudi atbilstoši Ugunsdrošības noteikumu prasībām, ja tādi izvietoti;
       4. apkures un ventilācijas sistēmu uzturēšanu un pārbaudi atbilstoši Ugunsdrošības noteikumu prasībām;
       5. ārējo un iekšējo ugunsdzēsības ūdensapgādes sistēmu uzturēšanu atbilstoši Ugunsdrošības noteikumu prasībām;
       6. ēkas, kurā atrodas Telpas, teritorijas uzturēšanu atbilstoši Ugunsdrošības noteikumu prasībām;
       7. evakuācijas ceļu un izeju atbilstību Ugunsdrošības noteikumu prasībām;
       8. koplietošanas telpu apgādi ar ugunsdzēsības līdzekļiem (ugunsdzēsības aparātiem), ugunsdzēsības līdzekļu uzturēšanu (apskati un tehnisko apkopi);
       9. evakuācijas plānu izstrādi, ja nepieciešams saskaņā ar Ugunsdrošības noteikumu prasībām;
       10. ugunsdrošības instrukcijas izstrādi atbilstoši Ugunsdrošības noteikumu prasībām;
       11. Telpu apgādi ar ugunsdrošības zīmēm atbilstoši Ugunsdrošības noteikumu prasībām.
    5. *(ja LDz veic telpās sanitāro apkopi, tad raksta)* veikt Telpu sanitāro apkopi Līguma pielikumā Nr.(1) norādītajās Telpās atbilstoši pielikumā Nr.(4) norādītajām prasībām;
    6. Pusēm vienojoties, novērst Telpu nodošanas – pieņemšanas aktos norādītos Telpu bojājumus, par termiņiem, bojājumu un vietu prioritāti, kā arī nepieciešamību, saskaņojot izpildes plānu;
    7. veikt nepieciešamos remontdarbus, lai novērstu tehniskos bojājumus vai avārijas sekas ēkā, kas rada vai var radīt briesmas ēkas lietotājiem. Pārvadātājs nav tiesīgs traucēt šādu remontdarbu veikšanu vai nepamatoti tos kavēt;
  1. LDz tiesības:
     1. veikt nepieciešamās darbības, lai atbrīvotu Telpas Līguma darbības termiņa izbeigšanas vai arī pirmstermiņa izbeigšanas gadījumā saskaņā ar Līguma un normatīvo aktu noteikumiem;
     2. saņemt no Pārvadātāja soda sankciju un kompensāciju izmaksu, kas ir uzliktas Pārvadātājam par neatbilstošām darbībām Telpās;
     3. Līguma darbības laikā, kā arī tam beidzoties, pieprasīt no Pārvadātāja likvidēt visas tās izmaiņas un papildinājumus Telpās, kas ir izdarītas bez LDz rakstiskas atļaujas un saskaņojuma. LDz piekrišanas gadījumā ar LDz nesaskaņotu Telpu izmaiņu un papildinājumu likvidācija var tikt kompensēta no Pārvadātāja puses ar naudas summu, kuras lielumu nosaka Puses, savstarpēji rakstveidā vienojoties;
     4. LDz ir tiesības jebkurā laikā, brīdinot par to Pārvadātāju, veikt vispārēju Telpu apskati, lai pārbaudītu Līguma noteikumu izpildi, kā arī lai veiktu Telpu un remonta nepieciešamo tehnisko inspekciju, un citos gadījumos, ja tas ir nepieciešams LDz;
     5. LDz ir tiesības Telpas rādīt potenciālajiem Telpu lietotājiem, iepriekš par to brīdinot Pārvadātāju;
     6. LDz ar Līgumu neuzņemas, un tas nav atbildīgs par Telpās novietotajām Pārvadātāja iekārtām, inventāru un citu īpašumu;
     7. gadījumos, kas minēti Līguma 7.3.punktā, brīdināt Pārvadātāju un prasīt tam konstatēto trūkumu novēršanu 15 (piecpadsmit) dienu laikā no paziņojuma nosūtīšanas dienas;
     8. LDz ir tiesības norādīt Pārvadātājam citu vietu izkārtņu un citu informatīvo materiālu izvietošanai, ja pat šīs vietas norādītas Telpu nodošanas – pieņemšanas aktos, atbilstoši 5.2.1.punktam, kā arī aizliegt izvietot informāciju, kas neatbilst Dzelzceļa pārvadājuma likuma prasībām.

1. **Līguma grozīšana un izbeigšana pirms termiņa**
   1. Visus Līguma grozījumus un papildinājumus Puses noformē rakstiski, tie pievienojami Līgumam un ir tā neatņemamas sastāvdaļas.
   2. Līgumu var izbeigt Pusēm rakstiski vienojoties, kā arī citos Līgumā un Latvijas Republikas normatīvajos aktos paredzētajos gadījumos.
   3. LDz ir vienpusējas tiesības uzteikt Līguma darbību pirms termiņa, ņemot vērā Līguma 6.1.4.punkta noteikumus, rakstiski informējot Pārvadātāju 30 (trīsdesmit) dienas iepriekš, neatlīdzinot otrai pusei zaudējumus un izmaksas, ja Pārvadātājs nav atbilstoši paziņojumam novērsis konstatētos pārkāpumus:
      1. izmanto Telpas mērķiem, kas nav paredzēti Līgumā vai arī pārkāpj to izmantošanas noteikumus;
      2. nemaksā maksu par Telpām vai citus maksājumus Līgumā paredzētajā termiņā;
      3. pasliktina Telpu tehnisko stāvokli, ar savu darbību nodara bojājumus Telpām, par ko tika sastādīts akts;
      4. nodevis Telpas apakšnomā vai arī izmanto Telpas kopdarbībai ar trešajām personām bez saskaņošanas ar LDz;
      5. Pārvadātājs patvaļīgi, bez saskaņošanas ar LDz vai arī pārkāpjot attiecīgos normatīvos aktus, veic Telpu rekonstrukciju, atjaunošanu vai remontu;
      6. pēc atkārtota brīdinājuma nav izpildījis citus pienākumus, kas noteikti Līguma 5.sadaļā;
      7. neievēro Latvijas Republikas Civillikuma vai citu normatīvo aktu noteikumus, kas attiecas uz Telpu lietošanu un uzturēšanu.
   4. Papildus Līguma 7.3.punktā noteiktajam, LDz ir vienpusējas tiesības, rakstiski informējot Pārvadātāju 30 (trīsdesmit) dienas iepriekš, vienpusēji izbeigt Līgumu pirms termiņa, neatlīdzinot otrai Pusei zaudējumus, kas saistīti ar Līguma pirmstermiņa izbeigšanu, ja vieta, kurā atrodas Telpa, ir zaudējusi apkalpes vietas statusu.
   5. Pusēm ir tiesības Līgumu izbeigt vienpusējā kārtā vai no tā atkāpties, rakstiski par to paziņojot otrai Pusei nekavējoties, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   6. Pārvadātājam ir tiesības izbeigt Līgumu pirms termiņa, rakstiski par to brīdinot LDz 30 (trīsdesmit) dienas iepriekš.
   7. Gadījumos, kas nav paredzēti Līgumā, tas var tikt izbeigts tikai kārtībā, ko īpaši paredz Latvijas Republikas normatīvie akti.
   8. Iestājoties jebkuram no Līguma 7.3., 7.4., 7.5. un 7.6.punktā minētajiem apstākļiem, Pārvadātājs atbrīvo Telpas saskaņā ar Līguma 4.sadaļas noteikumiem.
   9. Pēc Līguma termiņa notecējuma, LDz neatlīdzina Pārvadātājam nepieciešamās un derīgās izmaksas, ja vien Puses nevienojas citādāk.
   10. Ja Līgums tiek izbeigts pirms termiņa pēc LDz iniciatīvas, bez Pārvadātāja vainas, Pārvadātājs ir tiesības pieprasīt no LDz ieguldīto nepieciešamo izmaksu kompensāciju, proporcionāli Telpu lietošanas laikam, atskaitot amortizāciju, ja izmaksas, to vērtība un raksturs, kurus Pārvadātājs veicis LDz īpašuma labā, ir bijuši rakstiski saskaņoti ar LDz, un par kuriem ir noformēts izpildīto darbu nodošanas – pieņemšanas akts, kuru parakstījuši LDz un Pārvadātājs.
   11. Izpildītie un saskaņotie remonta darbi Telpās, kurus veicis Pārvadātājs saskaņā ar Līguma 5.1.2.punktu pāriet LDz īpašumā atbilstoši noformētajiem un savstarpēji parakstītajiem izpildīto darbu pieņemšanas – nodošanas aktiem.
   12. Ja Līgums tiek izbeigts pirms darbības termiņa beigām Pārvadātāja vainas dēļ, tad Pārvadātājam netiek kompensēti nepieciešamās un derīgās izmaksas, ja vien Puses nevienojas citādāk.
   13. Gadījumā, ja Puses vienojas pagarināt Līguma 3.punktā noteikto Līguma darbības termiņu, tad Līguma 7.10.punkta nosacījumi, par Pārvadātāja izmaksu atlīdzināšanu iepriekšējā lietošanas periodā, izbeidzas ar dienu, kad stājas spēkā vienošanās par Līguma darbības termiņa pagarināšanu.
2. **Strīdu atrisināšana un Pušu atbildība**
   1. Puses vienojas par strīdu izskatīšanu sarunu ceļā. Ja strīdu nav iespējams noregulēt sarunu ceļā, tad tas tiks izskatīts Latvijas Republikas tiesā.
   2. Jebkura no Pusēm atlīdzina otrai Pusei tiešos zaudējumus, kuri radušies otrai Pusei sakarā ar Līgumā noteiktu vienas Puses pienākuma pārkāpumu, nepienācīgu izpildi vai neizpildi.
   3. Ja starp Pusēm sakarā ar nodarītajiem zaudējumiem rodas strīdi, zaudējumu apmēru var noteikt neatkarīgie eksperti, kuru pakalpojumus apmaksā zaudējumus izraisījusī vai zaudējumos vainīgā Puse.
   4. Puses nav atbildīgas par Līguma nosacījumu neizpildi vai neatbilstošu izpildi, ja tas noticis nepārvaramas varas apstākļu iestāšanās rezultātā, tādu kā dabas katastrofas, zemestrīce, viesuļvētra, plūdi, masu nekārtības, jebkāda rakstura kara darbība, valsts institūciju aizliegumi un darbība, kā arī citi ārkārtēja rakstura notikumi, kurus Puses nav varējušas ne paredzēt, ne kādā veidā novērst.
   5. Ja Puse nevar pilnībā vai daļēji izpildīt savus pienākumus, pastāvot Līguma 8.4.punktā minētajiem apstākļiem, pienākumu izpildes termiņš pagarinās par tādu periodu, kas līdzvērtīgs laika periodam, kurā šie apstākļi ir pastāvējuši.
   6. Ja Līguma 8.4.punktā minētie apstākļi pastāv ilgāk par 2 (diviem) mēnešiem, jebkurai no Pusēm ir tiesības pārtraukt Līguma darbību, un šajā gadījumā nevienai no Pusēm nav tiesību uz zaudējumu atlīdzību, kas saistīta ar šādu apstākļu iestāšanos.
   7. Pusei, kurai kļuvis neiespējami izpildīt savas saistības saskaņā ar Līguma 8.4.punktā minētajiem apstākļiem, nekavējoties par šādu apstākļu rašanos rakstiski jāinformē otra Puse, kā arī jāiesniedz dokumenti, kas to apliecina.
3. **Komercnoslēpums**
   1. Līguma noteikumi, kā arī informācija, kas saistīta ar Pušu sadarbību vai kas par vienu Pusi nonākusi otras Puses rīcībā Līguma izpildes rezultātā, uzskatāma par attiecīgās Puses komercnoslēpumu, un tā bez Pušu iepriekšējas rakstiskas piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz (1) informāciju, kura ir publiski pieejama un (2) informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām.
   2. Saņemto Puses komercnoslēpumu saturošo informāciju otra Puse apņemas izmantot vienīgi Līgumā norādītajam mērķim, ievērojot Pušu komercintereses un šo konfidencialitātes pienākumu.
4. **Personas datu aizsardzība**
   1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un Pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
   4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   5. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
   6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
5. **Citi noteikumi**
   1. Līguma darbības laikā Puses norīko šādas kontaktpersonas:
      1. LDz kontaktpersona – (Nekustamā īpašuma direkcijas, Komercdarbības daļas Vecākais komercdarbības speciālists Māra Ozola, tālr.: 67234810, 29531554, e-pasts: Mara.Ozola@ldz.lv), koordinē un risina ar Līguma izpildi saistītos jautājumus;

Pārvadātāja kontaktpersonas –                   (vārds, uzvārds, amats)

tālr. nr.:      , e-pasta adrese:      , ir tiesīgas katra atsevišķi parakstīt Telpu pieņemšanas – nodošanas aktus un risina ar Līguma izpildi saistītos jautājumus.

* 1. Līgums ir saistošs Pušu pilnvarotajiem, pārstāvjiem, saistību un tiesību pārņēmējiem, un tajā noteiktās vienas un otras Puses tiesības un pienākumus neviena no Pusēm nevar nodot trešajām personām bez otras Puses rakstiskas piekrišanas.
  2. Visi paziņojumi Līguma sakarā nosūtāmi uz zemāk norādītājām adresēm un visi paziņojumi, izņemot rēķinus, tiek uzskatīti par saņemtiem, kad nogādāti personīgi ar saņemšanas apstiprinājumu vai iesniegti parakstīti elektroniski e-pastā info@ldz.lv, vai 7 (septiņas) dienas pēc tam, kad nosūtīti pa pastu Latvijas Republikas teritorijā ierakstītā vēstulē. Puse, mainot zemāk norādītos rekvizītus, apņemas 7 (septiņu) dienu laikā paziņot otrai Pusei par izmaiņām.
  3. Pušu pārstāvji, kas paraksta Līgumu, ar to apliecina, ka viņiem piešķirtas un atbilstoši tiesību aktiem reģistrētas paraksta tiesības viņu pārstāvēto Pušu vārdā, kā arī to, ka viņiem piešķirtas pilnvaras tajā apjomā, kāds nepieciešams Līguma noslēgšanai (parakstīšanai) saskaņā ar tajā paredzētajiem nosacījumiem.
  4. Ja kāds no Līguma noteikumiem zaudē juridisko spēku, tad tas neietekmē pārējos Līguma noteikumus.
  5. Līgums ietver visas Pušu vienošanās par Līguma priekšmetu un aizstāj visas iepriekšējās rakstiskās un mutiskās vienošanās un pārrunas starp Pusēm.
  6. Līgums sastādīts latviešu valodā un parakstīts 2 (divos) oriģinālos eksemplāros, no kuriem viens Līguma eksemplārs glabājas pie LDz, otrs – pie Pārvadātāja. Abi Līguma eksemplāri ir spēkā esoši un ar vienādu juridisku spēku.
  7. Līgumam ir pievienoti šādi pielikumi, kas ir tā neatņemamas sastāvdaļas:

pielikums Nr.(1). – Telpu saraksts ar norādi, kur LDz veic sanitārās apkopes darbus un pakalpojuma cena;

pielikums Nr.(2) – Telpu plāni;

pielikums Nr.(3) – Telpu nodošanas – pieņemšanas akti;

pielikums Nr.(4) – Telpu sanitārās apkopes darbu uzskaitījums un periodiskums.

1. **Pušu rekvizīti un paraksti**

**LDz:**

**Valsts akciju sabiedrība “Latvijas dzelzceļš**” – Emīlijas Benjamiņas iela 3, Rīgā, LV-1547,

vienotais reģistrācijas Nr.40003032065, PVN reģ.Nr.LV40003032065.

Norēķinu konts Nr. LV17RIKO0000080249645, Luminor Bank AS Latvijas filiāle, SWIFT kods RIKOLV2X.

**Pārvadātājs:**

|  |  |  |
| --- | --- | --- |
|  |  |  |
| **LDz:** |  | **Pārvadātājs:** |

**Pielikums Nr.(1)**

202  .gada   .

## Biļešu pārdošanas vietu lietošanas līgumam apkalpes vietās

**Pielikums Nr.(2)**

202  .gada   .

Biļešu pārdošanas vietu lietošanas līgumam apkalpes vietās

Telpu plāni

**Pielikums Nr.(3)**

202  .gada   .

Biļešu pārdošanas vietu lietošanas līgumam apkalpes vietās

Telpu nodošanas – pieņemšanas akti

**Pielikums Nr.4**

202  .gada   .

Biļešu pārdošanas vietu lietošanas līgumam apkalpes vietās

Telpu sanitārās apkopes darbu uzskaitījums un periodiskums

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr.p.k.** | **Sanitārās apkopes darbu saraksts un aktivitāšu nosaukumi** | **1 x dienā** | **1 x darba dienā** | **1 x nedēļā** | **1 x mēnesī** | **2 x mēnesī** | **1 x ceturksnī** | **1 x gadā** | **2 x gadā** | **nepieciešamības/ regulāri/normatīvos aktos noteiktajā** |
| 1 | Putekļu slaucīšana ar mitru drānu no horizontālām un vertikālām virsmām |  |  |  |  |  |  |  |  |  |
| 2 | Atkritumu grozu iztukšošana |  |  |  |  |  |  |  |  |  |
| 3 | Dažādu grīdas segumu tīrīšana un mazgāšana, ūdenim pievienojot mazgāšanas līdzekli |  |  |  |  |  |  |  |  |  |
| 4 | Logu un durvju virsmu tīrīšana no abām pusēm |  |  |  |  |  |  |  |  |  |
| 5 | Telpu deratizācija (grauzēju iznīcināšana) |  |  |  |  |  |  |  |  |  |
| 6 | Telpu dezinsekcija (insektu iznīcināšana) |  |  |  |  |  |  |  |  |  |
| 7 | Citi darbi, tajā skaitā avārijas seku likvidēšana |  |  |  |  |  |  |  |  |  |